
Allah tabarak wa ta'‘ala gur'an e 
majeed mein irshaad farmate hain:-G:2— 

less sS# alge li, —_Sl gale. ania 9) all Glan 

Khulasa e tafseer :- Yaani jo log sone 
(gold) chaandi (silver) ko jama karte rehte hain 
aur usko Allah Ki raah mein Kharch nahin Karte 
unko dardnaak azaab ki khushkhabri suna 
dijiye. 

{4 9a 'Y 5 Ke lafz seis tarafishara ho 
gaya ki jo log bagadr e zaroorat Allah ki raah 
mein kharch karte hain to baagi mandah jama 
kiya hua maal unke hag mein muzir nahin. 

Hadees shareef mein kKhud Rasool e 
kareem (sallallahu alaihi wa sallam) ne irshaad 
farmaya ki jis maal ki zakaat ada kar di jaye woh 
ai j}————iS mein dakhil nahin (Abu Dawood 
,Musnade Ahmad). 


Jis se maloom huwa ki zakaat nikaalne Ke baad 
jo maal bagi rahe us kajamarakhna koi gunaah 
nahin. Jumhoor fugaha aur aimmah ka yahi 
maslak hai. 


Aayat mein is azaab e aleem ki tafseel 
is tarah bayaan ki gayi hai DU Alale amie ys. 
ad 9¢ 5 agen less Saige Yaani zakaat ada 
na Karne walon ko yeh azaab e aleem us din 
hoga jab unki jama ki hui sone chaandi ko 
jahannam ki aag mein tapaya jayega phir usse 
unki peshaniyon, pehluon aur pushton par 


daag diye jaayenge aur unse zubaani saza ke 
taur par Kaha jayega ki yeh woh cheez hai jis Ko 
tum ne apne liye jama kiya tha, so apne jama 
kiye hue sarmaaye ko chakho. Isse maloom 
hua ki jaza e amal ain e amal hai. Jo sarmaaya 
najaiz taur par jama kiya tha ya asal sarmaaya 
to jaiz tha magar uski zakaat ada nahin ki to 
khud woh sarmaaya hi un logon ke liye azaab 
ban gaya. 

Is aayat mein daag lagane ke liye 
peshaniyon, pehluon, pushton ka zikr kiya 
gaya hai. Ya to usse muraad poora badan hai 





aur phir in teen cheezon ki takhsees is bina par 
hai ki bakheel aadmi jo apna sarmaaya Allah ki 
raah mein kharch Karna nahin chahta, jab koi 
saail(sawaal Karne wala) ya zakaat ka 
talabgaar uske saamne aata hai to usko dekh 
kar sab se pehle uski peshaani par bal aate 
hain, phir usse nazar bachane ke liye yeh 
daayen ya baayen mudna chahta hai aur usse 
bhi saail na chhode to uski taraf pusht kar leta 
hai. Isliye peshani, pehlu, pusht is azaab ke liye 
makhsoos kiye gaye. (Ma'arif ul Quran 4:363) 
MUSALMAN KE LIYE ZAKAAT 
INSURANCE HAI !! 

Zakaat musalmanon ki co-operative 
society hai, yeh unki insurance company hai, 
yeh unka provident fund hai, yeh unke liye 
bekaron (berozgaar) ka sarmaaya e ia'anat 
(madad ka saamaan )hai, yeh unke mazooron, 
apahajon, beemaron, yateemon, bewaaon ka 
Zariya e parwarish hai. Aur in sab se badh kar 
zakaat woh cheez hai jo musalmanon ko fikre 
farda (aaindah ki fikr) se bilkul beniyaaz Kar 
deti hai. Iska seedha saadha usool hai ki aaj 





tum maaldaar ho to dusron ki madad karo, kal 
tum nadaar (gareeb) ho gaye to doosre 
tumhari madad karenge, tumko nagahani 
(achanak museebat) aa padi, beemar ho gaye, 
ghar mein aag lag gayi Sailaab aa gaya, diwala 
nikal gaya to in museebaton se makhlasi 
(chutkara) ki kya sabeel (raasta) hogi? Safar 
mein paisa na raha, to Kyunkar guzar basar 
hogi? In sab fikron se sirf zakaat hamesha ke 
liye befikr kar deti hai. Tumhara kaam sirf itna 
hai ki apni jama ki hui daulat mein se dhai 
feesad (2.5%) dekar Allah ki insurance 
company mein apna beema kara lo. Is waqt 
tumhen is daulat ki zaroorat nahin hai, yeh 
unke Kaam aayegi jo uske zarooratmand hain. 
Kal jab tum zarooratmand hoge ya tumhari 
aulad ya biwi zarooratmand hogi to na sirf 
tumhara apna diya hua maal balki usse bhi 
zyada tumko wapas mil jaayega. (Figh uz 
Zakaat 2:713) 
KYA ZAKAAT ISLAMI TAX HAI?? 
Zakaat tax nahin hai balki ek 
behtareen ibadat hai. Kuch logon ke zehen 





mein zakaat Ka ek nihayat ghatiya tasawwur 
hai ki isko hukumat Ka tax samajhte hain. Jis 
tarah ki tamam hukumaton mein mukhtalif 
gism ke tax laazim Kiye jaate hain. Halanki 
zakaat Kisi hukumat ka laazim kiya hua tax 
nahin, na Rasool e Kareem sallallahu alaihi 
wasallam ne islLami hukumat ki Zarooriyyaat Ke 
liye isko Laazim kiya hai balki hadees mein saaf 
taur par irshaad hai ki zakaat musalmanon Ke 
mutmawwil (maaldar) tabge se lekar unke 
tangdast (gareeb) tabae ko lauta di jaaye.(Aap 
ke masail aur unka hal 3:338) 

Hukumati tax aur zakaat mein farg yeh 
hai ki hukumat tax lekar apne Kaamon mein 
Kharch karti hai aur Islam zakaat ki raqmein 
guraba, masakeen aur muhtajon mein 
taqseem kara deta hai. Islam ne is raqam ko 
kharch Karne Ke liye 8 halge banaye 
hai.(Haqeegat uz Zakaat 58) 

ZAKAAT DENE WALA FUQARA 
WA MASAKEEN PAR KOI 
EHSAAN NAHIN KARTA HAI 

Isi tarah yeh samajhna bhi galat hai ki 





zakaat dene wale fugara wa masakeen par koi 
ehsaan karte hain. Hargiz nahin balki khud 
fugara wa masakeen ka maldaron par ehsaan 
hai Ki unke zariye se un logon ki ragam Khudai 
bank mein jama ho rahi hai. Agar aap kisi ko 
bank mein jama karaane ke liye koi ragam 
supurd karte hain to kya aap us par ehsaan kar 
rahe hain. Agar yeh ehsaan nahin to fugara ko 
zakaat dena bhi un par ehsaan nahin. (Aap ke 
masail aur unka hal 3:338) 
ZAKAAT KI TA'REEF WA 
TAFSEER 

Apne maal ki ek khaas miqdar (2.5%) 
ka kisi aise nadaar musalman ko malik bana 
dena jo na hashmi kKhandaan se na ho, na us 
shakhs ka (shar'ee nuqta e nazar se) gulam ho 
aur us atiyye (zakaat dene) ke peeche na us 
shakhs ki koi dunyawi manfa'at (fayda) ho aur 
kisi ewaz (badla) ka laalach bhi na ho balki sirf 
khuda ki raza(khushi) pesh e nazar ho. Shariyat 
mein lafz e zakaat ka yahi matlab samjha jaata 
hai.(Fatawa Aalamgeeri bahawala Tabyeen ul 
Haqaiq) 





Mas'alah (1):- Musalman mustahig ko 
zakaat ke maal ka is tarah malik bana dena hai 
ki zakaat dene wale ki har tarah manfa'at us 
maal se mungata (Khatam) ho jaaye. Lihaza 
Zakaat ada karne wala apni zakaat na apne asal 
yani maa baap , dada dadi, nana nani Ko dega 
aur na uske furoo yani beta beti, pota poti, 
nawasa nawasi ko dega. Isliye ki unko dene 
mein filjumlah uski manfa'at hai yani zakaat ka 
fayda usko pahunch raha hai. (Durre mukhtar 
2:6)(Masail e Zakaat) 

Mas'alah (2):- Agar kisi ki milkiyat mein 
52.50 tola chandi (aaj Ke wazan Ke hisaab se 
612 g 35 mg) ya 7.50 tola sona (aaj ke wazan 
ke hisaab se 87g 479mg) hai ya usme se kisi ek 
ki qeemat ke barabar rupye ya note hai to us 
par zakaat farz hai. Nagad rupye bhi sone 
chandi ke hukm mein hai. (Shaami) Aur 
saaman e tijarat agar 52.50 tola chandi (aaj ke 
wazan ke hisaab se 612 g 35 mg) ki gqeemat ke 
barabar haito us par bhi zakaat hai. Investment 
ke liye plot ya flat liya hai to yeh bhi maal e 





tijarat mein dakhil hai. 

Note:- Zakaat Ke nisaab ko geematan nikalne 
ka aasaan tareega yeh hai ki jo qeemat bazaar 
mein 1kg chandi ki chal rahi hai usko 1000 
hisson mein taqseem (divide) kar ke haasil e 
taqseem ko 612g 35mg mein zarb(multiply) 
dedo. Ab jo haasil e zarb aaya woh maujooda 
wazan ke hisaab se nisaab ki ragam hodi. 
Mas'alah (3):- Aam taur par khawateen yeh 
Samajhti hain ki 7.5 tola sone se zyaada jo sona 
hoga sirf usi par zakaat aayegi, jabki yeh galat 
soch hai, saheeh mas'alah no. 2 par guzar gaya 
hai. 

Mas'alah (4):- Kaarkhane aur mill wagairah 
ki machine par zakaat farz nahin. Lekin unme 
jo maal tayyar hota hai uspar zakaat farz hai. Isi 
tarah jo Khaam (kachcha, raw material) maal 
kaarkhane mein saamaan tayyar karne Ke liye 
rakha hua hai uspar bhi zakaat farz hai. (Durr e 
Mukhtar, Shaami) 

Mas'alah (5):- Murgi farm (Poultry farm) ki 
zameen aur imarat wagairah ki geemat par 
Zakaat wajib nahin aur un mein jo murgiyan 





paalijaati hain unki 2 sooratein hain. 

(1)Agar murgi farm se ande maqsood 
hain aur unhi ke zariye aamadani (income) 
haasil ki jaati hai, murgiyan bechne ke liye 
nahin hai, to aisi soorat mein murgiyon ki 
qeemat par zakaat wajib na hogi, balki sirfande 
se haasil hone wali aamadani par zakaat 
laazim hogi. 

(2) Aur agar murgi farm se sirf ande 

maqsood nahin balki Khud murgiyon aur 
choozon ko bechna magqsood hai, to aisi 
soorat mein saal poora hone par un murgiyon 
aur choozon ki qeemat par zakaat wajib hogi, 
kyunki yeh Khud maal e tijarat hain.(Shaami 
3:183, Ahsan ul Fatawa 4:400) 
Mas'alah (6):- Murgi farm mein murgiyon ko 
Khilane ke liye jo Khuraak istemaal ki jaati hai 
uski geemat par zakaat wajib nahin, kyunki 
yeh tijarat ki garz se nahin khareedi jaati balki 
uski haisiyat aisi hi hai jaise Kapda dhone walon 
ke liye sabun aur surf wagairah, ki un mein 
zakaat wajib nahin hoti.(Shaami 3:183, 
Aalamgeeri 1:172) 





Mas'alah (7):- Hotel ke khaam maal (raw 
material) ki zakaat ke muta'allig tafseel yeh hai 
ki agar pakane ke baad us cheez ki zaat aur 
jism baaqi rehti ho yaani woh cheez nazar aati 
ho jaise gehoon, chawal, daal, aata, chai patti, 
tel wagairah, in tamam cheezon mein zakaat 
wajib hogi. Aur aisi cheezen jinki zaat aur jism 
pakane ke baad baagi na rehti ho jaise namak, 
shakkar wagairah to un par zakaat nahin 
aayegi. Isi tarah jo munafa nagad ragam ki 
shakal mein maujood hai uski bhi zakaat wajib 
hai. Isi tarah hotel chalane wale ne hisse 
daaron ki ragam kisi bade Kharche ke liye rok Li 
ho, hisse daaron mein taqseem na ki ho, aur 
hotel chalane wale ne abhi tak woh roki hui 
ragam Kharch mein istemaal na ki ho, aur hisse 
daaron ke deegar amwaal e zakaat ke hisaab 
ka din aa gaya, to us jama shuda ragam mein se 
har hisse daar Ko apni jama shuda ragam ki 
Zakaat ada karna farz hai. Lihaza hotel chalane 
wale Ramazan ul Mubarak mein hisse daaron 





ko unke jama shuda munafe Ki ragam aur unke 
hisse Ke stock maal ki geemat ki ittelaa de de 
ya hisse daar hotel ke zimme daar se maloom 
kar le taaki apne deegar amwal e zakaat mein 
use jama Kar ke uski bhi zakaat ada kar de. 
(Tatarkhaniyah 4015) 

Mas'alah (8):- Sone chandi ki har cheez par 
Zakaat wajib hai. Zewar, bartan, sacha gota, 
thappa, asli zari, sone chandi ke bartan, in sab 
par zakaat farz hai agarche thappa, gota aur 
zari kapde mein lage hue ho. 


Mas'alah (9):- Kisi ke paas kuch rupya, kuch 
sona ya chandi aur kuch maal e tijarat hai. 
Lekin alag alag bagadr e nisaab unme se koi 
cheez bhi nahin hai to sab ko milaakar dekhen. 


Agar is majmooe ki geemat 52.50 tola chandi 
(aaj ke wazan ke hisaab se 612 g 35 mg)ke 
barabar ho jaye to zakaat farz hogi aur agar 
usse kam rahe to zakaat farz nahin. (Hidaya) 

Mas'alah (10):- Mill aur companiyon ke 
shares par bhi zakaat hai. Basharte ki shares ki 
qeemat bagadr e nisaab ho ya uske alawa 
deegar maal milkar share holder malik e 





nisaab ban jata ho. Albattah companiyon ke 
shares ki qeemat mein machinery, makaan, 
furniture wagairah ki laagat bhi shamil hoti hai 
jo dar hageegat zakaat se mustasna (alahida) 
hai. Isliye agar koi shakhs company se daryaaft 
Karke jis qadar ragam uski machinery, makaan, 
furniture wagairah mein lagi hui hai, usko apne 
hisse ke mutabig shares ki qaemat mein se 
kam kar ke bagi Ki zakaat de, to yeh bhi jaiz aur 
durust hai. Saal Ke Khatam par jab zakaat dene 
lage us waqt jo shares ki qeemat hogi wahi 
lagegi. (Durr e Mukhtar, Shaami) Yeh us waqt 
hai jabki nafa kamaane ke liye shares khareede 
ho, auragar bechne ke liye shares khareede ho 
to maujooda kul qeemat par zakaat aayedi. 
Mas'alah (11):- Jo gaadi aur rickshaw 
wagairah kiraye par chalti hai uski qeemat par 
Zakaat nahin aayegi. Albattah jo Kiraya zakaat 
ke hisaab ke din jama hoga, uspar zakaat 
aayedi. 

Mas'alah (12):- Ek hi fageer Ko itna maal de 
dena jitney maal par zakaat farz hoti hai, 
makrooh hai. Lekin agar de diya to zakaat ada 





ho gayi aur usse kam dena bagair karahat ke 
jaiz hai. (Hidaya) 

Mas'alah (13):- Zakaat ada hone ke liye yeh 
shart hai ki jo raqgam kisi mustahig e zakaat ko 
di jaye woh uski kisi kKhidmat ke muawaze 
(badle) mein naho. 

Mas'alah (14):- Zakaat ki adayegi ke liye yeh 
bhi shart hai ki zakaat ki ragam Kisi mustahig e 
zakaat Ko malikaana taur par de di jaaye jisme 
usko har tarah ka ikhtiyar ho. Uske malikaana 
qabze ke bagair zakaat ada na hogi. Vawahir ul 
Figh) 

Mas'alah (15):- Zakaat ke ada karne mein 
gamari (islami) saal Ka eitebaar hai. Shamsi 
(Gregorian) saal ka eitebaar nahin hai. Ab ya to 
gamari saal ke eitebaar se ada Karni chahiye. 
Aur agar shamsi saal ke eitebaar se karna hi 
zarooriho to 10 din ki zakaat mazeed ada Karni 
chahiye. (Aap ke masail aur unka hal 3:57) 
Mas'alah (16):- Aadmi gamari mahine ki jis 
tareekh ko sahib e nisaab hua hai, hamesha usi 
tareekh ko zakaat ke hisaab ke liye muta’ayyin 
Karna zaroori hai. Us tareekh mein sona, 





chandi, maale tijarat aur nagadi, jo kuch bhi ho 
chahe ek din pehle hi mila ho sab par zakaat 
farz hogi. Zakaat ka hisaab hamesha usi 
tareekh mein hoga. (Ahsan ul Fatawa 4:255) 

Mas'alah (17):- Aaj kal aksar log apne sahib e 
nisaab banne ki tareekh ko chhod kar 


Ramazan ul Mubarak mein zakaat ka hisaab 
karte hain. Yeh tareega durust nahin hai. Ho 
sakta hai ki sahib e nisaab banne ki tareekh 
mein amwal e zakaat (jin cheezon par zakaat 
wajib hoti hai) zyada hone se zakaat zyada 


nikalti thi magar Ramazan aane tak amwal e 
zakaat Kam ho gaya aur zakaat kam nikli, to 
yeh shakhs mukammal zakaat ada na karne ki 
wajah se gunehgaar hoga. Haan yeh mumkin 
hai ki sahibe nisaab banne ki tareekh mein 
zakaat ka hisaab kar le aur phir Ramazan ul 
Mubarak mein ada kare. 

Mas'alah (18):- Agar sahib e nisaab banne ki 
qgamari tareekh yaad na ho to gaur o fikr Kar ke 
jis tareekh Ka zann e ghalib (ghalib gumaan) 
ho to woh muta'ayyin hogi. Agar kisi tareekh ka 
bhi zann e ghalib na ho to khud koi gamari 





tareekh muta'ayyin Karle. (Ahsan ul Fatwa 
4:255) 

Mas'alah (19):- Zakaat ki ragam apni jama 
poonji se alag Karke rakh lene se zakaat ada 
nahin hogijab tak ki mustahig Ko supurd na kar 
di jaye. Agar woh ragam zaaye ho gayi to 
dobara zakaat ki ragqam nikalni hodgi. 
Mas'alah (20):- Agar kisi shakhs ne makaan 
ya dukaan Kiraye par li aur kiraye ke saath 
bataur deposit Koi ragam jama ki, to chunki 
yeh jama ki hui raqam bataur garz di gayi hai, 
lihaza gqarz dene wala yani makaan aur dukaan 
kiraye par lene wale ke zimme uski zakaat 
aayegi. (lfaadat e Hazrat Aqdas Maulana Mufti 
Ahmad sb. Khanpoorid.b.) 

Mas'alah (21):- Agar bataur garz kisi ko koi 
ragam dito un rupyon ki Zakaat garz dene wale 
ke zimme hogi. Kuch nawaagif log maqrooz 
(qarzdaar) se yeh keh kar ki, chunki us ragam 
ko aap istemaal Kar rahe hain, lihaza uski 
Zakaat aap nikale, maqrooz se zakaat 
nikalwate hain. Wazih rahe ki is tarah karne se 
garz dene wala sood kha raha hai. 





Mas'alah (22):- Nikah ke waqt dulhan ko jo 
zewar uske walidain aur sasuraali rishtedaron 
ki taraf se bataur bakhshish diye jaate hain, 
uski zakaat saal mMuKammal hone par aurat 
(dulhan) par wajib hai. Albattah agar uske 
walidain ya shauhar uski ijazat se Zewarat ki 
zakaat de de to ada ho jaayegi. Aur agar sirf 
bataur aariyat (yani sirf pehenne ke liye) diye 
hain, to aurat par zakaat nahin aayegi balki jo 
un zewarat ka malik hai us par zakaat aayegi. 
Mas'alah (23):- Sone aur chandi ki zakaat 
nikaalne mein jo rate bazaar mein aise sone 
chandi ka hai yaani jis qaemat ko dukaandar 
farokht karte hain, woh geematlaga kar zakaat 
den. Aur agar sona chandi hi zakaat mein dena 
ho to maujooda sone chandi ka chaleeswan 
hissa zakaat mein de de, yeh bhi durust hai. 
(Fatawa Dar ul Uloom 6:124) 

Mas'alah (24):- Baaz hazrat ke paas 
zewaraat ki shakal mein sona maujood hota 
hai magar rupya paas na hone par pareshaan 
hote hain ki rupya to paas mein nahin hai 





lihaza zakat kaise ada ki jaaye? Un ko chahiye 
ki jo sona nisaab ke bagadr rakha hai uska 
chaleeswan (2.5%) hissa zakaat mein ada 
karen. 

Mas'alah (25):- Amwal e tijarat mein zakaat 
geemat e farokht (selling rate) par hogi na ki 
qgeemat e Khareed (cost price) par. Yani jis 
qeemat par samaan bechne ke liye rakha hai 
Us par zakaat aayegi. (Aap ke Masail aur unka 
hal 3:361) 

Mas'alah (26):- Makaan khareedne ke liye ya 
aulad ke nikah ke liye jo ragam jama ki hai us 
par saal guzar jaaye to zakaat lazim hogi. 
Mas'alah (27):- Jo raqgam hajj ke liye jama ki 
gayi hai usme aamad o raft (travel) ke kiraye 
aur muallim wagairah ki fees Ke liye jo ragam di 
gayi hai us par zakaat nahin hai. Usse zayid 
ragam jo currency ki soorat mein usko wapas 
milegi uspar zakaat aayegi. (Ahsan ul Fatawa) 
Mas'alah (28):- Jo rupya bissi (committee) 
mein jama kKaraya hai, us par zakaat ka 
masialah yeh hai ki agar us Ke naam ki Dissi 
nahin uthi hai to jitni raqam jama hotihai us par 





Zakaat aayegi. Aur agar bissi uth chuki hai, aur 
woh ragam istemaal kar chuka hai to jo ragam 
jama Karni baagi hogi woh garz shumaar hodi. 
Mas'alah (29):- Agar koi shakhs meeras ki 
raqam ka haqdaar hai to uspar us ragam ki 
Zakaat nahin aayegi, albattah jis saal woh 
ragqam wusool hogi us saal ki zakaat ada karni 
hogi. 

Mas'alah (30):- Mulazimeen ki tankhwah 
mein jo kuch rupya kaat liya jaata hai aur usme 
kuch ragam milakar mulazimat ke khatam 
hone par mulazimon Ko milta hai jise 
provident fund kehte hain. Ab agar yeh gair 
ikhteyari taur par yaani mulazimon ke na 
chaahte hue bhi kaata jaata hai to uspar zakaat 
nahi aayegi. Aur agar ikhtiyaari taur kaata jata 
hai to uspar zakaat bhi aayegi neez jo raqam 
bataur sood milayi gayi hai uska bhi sadga 
karna wajib hai. 

Mas'alah (31):- Agar koi shakhs sahib e 
nisaab ban jaaye to woh saal poora hone se 
pehle peshgi zakaat dena chahe to de sakta 
hai. AbD saal ke ikhtitaam par hisaab kare, agar 





di gayi ragqam se zakaat zyada nikal rahi hai to 
baagi reh jaane wali zakaat ada kar dijaaye. Aur 
agar di hui raqam zakaat ke hisaab se zyada thi 
to woh aayinda saal ki zakaat mein Kam Kar 
sakta hai. (Mustafad Fatawa Raheemiya 5:159) 
Mas'alah (32):- Bank mein jama ki gayi 
ragam par chahe fixed deposit ki shakal mein 
ho, zakaat farz hogi. 

Mas'alah (33):- Jo makaan aur dukaan khud 
ke rehne aur kaarobaar karne ke liye Li gayi hai 
uspar Zakaat nahi aayedi. 

Mas'alah (34):- Jo makaan aur dukaan kiraye 
par uthane ke liye li gayi hai uski maaliyat par 
bhi zakaat nahi aayegi. Albattah usse haasil 
hone wale kiraye par agar deegar amwal e 
Zakaat Ke saath saal poora hone par jama hogi 
to zakaat aayegi. Aur usse pehle istemaal kar li 
gayi to zakaat na hogi. 

Mas'alah (35):- Agar makaan, dukaan ya koi 
plot tijarat ki garz se Khareeda yani farokht ki 
niyyat se Khareeda hai to hisaab ke din 
maujooda qeemat par zakaat farz hodi. 
Mas'alah (36):- Zer e ta'meer (under 





construction) imaarat mein makaan ya 
dukaan tijarat ki garz se book karaayi, to us 
soorat mein hisaab wale din makaan ya 
dukaan ki jo maujooda geemat hogi uspar 
Zakaat aayegi. Misaal:- Zer e ta'meer imarat 
mein makaan 10 lakh rupye mein builder se 
khareeda yani book karwaaya aur builder ko 5 
lakh rupye shuroo hi me de diye aur 5 lakh 
rupye qabza (possession) ke waqt dena tay 
paaya. Ab jis din zakaat nikaali ja rahi hai us 
waqt uski geemat badh kar 20 lakh rupye ho 
gayi, to yahan 5 lakh rupye jo builder ko dena 
bagi hai, Kam karke bagiya 15 lakh rupye par 
zakaat aayedi. 

Mas'alah (37):- Aur agar zer e ta'meer imarat 
mein makaan rehne ke liye ya dukaan 
karobaar Karne ke liye book karaayi to uspar 
Zakaat nahi hai, balki jo raqam builder ko deni 
baagi hai woh bhi garz me gini jayegi aur uspar 
bhi zakaat nahi aayegi. Misaal:- 10 lakh rupye 
mein makaan book karwaaya, builder ko 
shuroo mein 5 lakh rupye de diye aur 5 lakh 
rupye aakhir me dene hain, to jis din zakaat ka 





hisaab kiya jaayega us waqt yeh 5 lakh rupye 
garz me gin Kar kam Kiye jayenge. 

Mas'alah (38):- Agar kisi ko koi ragam bataur 
garz di aur wahan se ragam milne se bilkul 
mayoosi ho gayi ho to us par zakaat wajib 
nahin. Agar aaindah kabhi mil jaye to sirf usi 
saal ki zakaat deni hogijis saal mili hai. (Fatawa 
Usmaani 2:76) 

Mas'alah (39):- Agar bilkul mayoosi na hui 
ho balki dono ehtemaal ho ki mile ya na mile, 
to usme ulama ke aqwaal mukhtalif hain. 
Ehtiyat ka tagaza yeh hai ki jab mile us waqt 
pichle saalon ki zakaat ada kar dijaye. 
Mas'alah (40):- Agar kisi ko garz diya ho aur 
woh dene Ki taagat na rakhta ho yaani 
mustahig ho to woh garz zakaat mein gin lene 
se zakaat ada na hogi. Zakaat ki adaegi ka 
tareega yeh hai ki us ko zakaat ki raqam ka 
malik banaya jaaye phir usse apne garz mein 
woh ragam wapas le lijaaye. 

Mas'alah (41):- Agar marne wale ne apne 
maal mein se zakaat nikaalne ki wasiyyat ki ho 
to hasb e sharait wariseen ke liye us wasiyyat 





ka poora Karna lazim hai.( Tatarkhaniyah) 
Mas'alah (42):- Zakaat ka mustahiq woh 
shakhs hai jis ke paas hajat e asliyyah, 
zarooriyah (basic needs) se zayid itna maal 
(zewar, makaan, zameen, asbaab kitaaben 
wagairah) na ho ki jis Ki qeemat 52.50 tola 
chandi (aaj Ke wazan ke hisaab se 612g 35mg) 
ki qeemat ke barabar ho jaye. Aisa shakhs 
zakaat lene par majboor ho to le sakta hai. 
(Fatawa Raheemiyyah) 

Mas'alah (43):- Agar koi shakhs maqrooz hai 
aur uske paas hajat e asliyyah zarooriyyah se 
zayid koi aisi cheez nahin hai ki jise bech kar 
apna garz ada Kar sakta ho to aise maqrooz ko 
zakaat ki ragam dija sakti hai. 

Mas'alah (44):- Masjid ke imam aur khaadim 
wagairah mustahig e zakaat na ho to eidi ke 
naam par unko zakaat dena jaiz nahin hai. 
Mas'alah (45):- Waleemah karna sunnat hai 
farz aur wajib nahin hai lihaza agar koi 
mustahig apni aulad ke waleeme ke liye 
zakaat ka mutalabah kare to usko zakaat Ki 
ragam nahin deni chahiye. Kyunki waleemah 





agar nahin bhi hoga to nikah par koi farg nahin 
padega. Waleeme ki sunnat to 10-12 doston 
ko khilane se bhi haasil ho jaayegi. Aise shakhs 
ko zakaat dena gareebon kihag talfi hai. 

Aajkal waleeme Ke naam par laakhon 

rupye kharch Kiye jaate hain, hall book Karwa 
kar hazaron Ka stage banwaya jaata hai, kai 
tarah ke pakwaan pakaye jaate hain. Khaane 
ke alaawah roshni, qumqumon aur stage par 
rupya Kharch Karna siwaye fuzool kharchi ke 
kuch nahin, lihaza isme to apna zaati rupya bhi 
Kharch Karna nahin chahiye, che jaayeki 
zakaat ki ragam se aise Khuarafaat Ko riwaaj 
diya jaaye. 
Mas'alah (46):- Aam taur par aisa hota hai ki 
baaz khawateen bazahir gareeb aur 
hajatmand nazar aati hain, guzaara mushkil se 
hota hai, magar unke paas sona rakha hota hai, 
to aisi soorat mein yeh aurat zakaat ki 
mustahigq na hogi. Us ko chahiye ki sona 
farokht kar ke apni zaroorat poori Kare aur phir 
sona Khatam hone par usko zakaat ki ragam di 
jaa sakti hai. 





Mas'alah (47):- Baaz afrad sihatmand hone 
ke bawajood rozgaar mein mashghool nahin 
hote, garz lekar guzaara Karte hain aur phir 
Ramazan ul Mubarak mein apne aap ko 
zarooratmand aur mohtaj batla kar logon se 
Zzakaat maangte phirte hain. Aise logon ko 
Zakaat dena unko aur bhi sust Karna hai neez 


bewaaon aur gareebon ki hag talfi hai. 

Mas'alah (48):- Be namazi mohtaj aur 
gareeb aadmi ko zakaat dene se zakaat ada ho 
jaati hai, albattah deendar namaz padhne wale 


mohtaj gareeb ko zakaat dene se zyaada 
sawaab milega. Isliye deendar namazi gareeb 
aadmi ko zakaat dene ki koshish karni chahiye. 
(Zakaat ke masail ka encyclopedia 91) 

Mas'alah (49):- Apne maa baap, dada dadi, 
par dada, par dadi, nana nani, par nana, par nani 
ko zakaat dena jaiz nahin hai. Isi tarah apni 
hageeqi awlaad, pote potiyan, par pote, par 
potiyan neez nawase nawasi, par nawase, par 
nawasi aakhirtak Ko zakaat dena jaiz nahin hai. 
Mas'alah (50):- Shauhar ka apni biwi ko, isi 





tarah biwi ka apne shauhar ko zakaat dena jaiz 
nahin hai. 

Mas'alah (51):- Apne hageegi bhai behen, 
baap shareek bhai behen neez maa shareek 
bhai behen aur unki awlad Ko zakaat dena jaiz 
hai. 

Mas'alah (52):- Apne chacha, phoophi, 
mamu, khaala aur unki awlaad ko zakaat dena 
jaiz hai. 

Mas'alah (53):- Apne Khusar, saas neez 
damaad ko bhi zakaat denajaiz hai. 

Mas'alah (54):- Apne yahan kaam karne 
wale mulaazim ko, agar woh mustahiq e 
zakaat hai to use zakaat dena jaiz hai. Albattah 
apni di hui zakaat se fayda bilkul na uthaya 
jaye, aur woh is tarah hota hai kiapne mulazim 
ko zakaat di jaati hai, ab yeh mulazim samajhta 
hai ki mere seth ne mujh par ehsaan kiya hai. 
Lihaza yeh kabhi tankhwaah badhaane ki 
darkhwast hi nahin Karta. Aur seth ko bhi yeh 
itm hote hue ki yeh zyada tankhwaah ka 
haqdaar hai tankhwaah nahin badhaata, ya 
yeh ki mulaazim se overtime khidmat leta hai 





aur uska muaawaza nahin deta, aur donon ke 
madde nazar wahi zakaat ka ehsaan hota hai. 
Lihaza behtar yeh hai Ki apni zakaat apne 
mulaazim ko kisi aur ke zariye is tarah de ki 
mulaazim ko zarra barabar pata na chale ki yeh 
mere seth ki di hui raqam (zakaat) hai. 
Mas'alah (55):- Agar kisi ne kisi faqeer ya 
gareeb ko kiraaye ke baghair zakaat ki niyyat 
se apne ghar mein rakha to usse zakaat ada 
nahin hogi. Kyunki is soorat mein ghar waale 
ne nafe ka maalik banaya hai, maal ka malik 
nahin banaya, aur nafe ka malik banane se 
zakaat ada nahin hoti. (Zakaat ke masail ka 
encyclopedia 316) Uski aasaan shakal yeh hai 
ki makaan usko kiraaye par den aur phir har 
mahine zakaat Ki raqam usko supurd Karke 
kiraaye ke naam par wapasle len. 

Mas'alah (56):- Zakaat ki raqgam se khoon 
khareed kar mareez ko dene se zakaat ada 
nahin hogi Kyunki Khoon maal nahin hai. 
(Zakaat ke masail ka encyclopedia 157) 
Mas'alah (57):- Doctor ki fees zakaat se ada 
karne kiteen soorten hain:- 





(a) Doctor ki fees ki raqam mustahig e 
Zakaat mareez ke haath mein de di jaaye taki 
uska gabza ho jaaye, phir usse le kar doctor Ko 
fees ke taur par ada Kar dijaaye. 

(b) Ya hospital wale uski taraf se 
zakaat ada Karne ke liye tahreeri ya zubani taur 
par vakeel ban jaayen, phir vakeel ban Kar uska 
saara kharcha zakaat ki madd se karen donon 
sooraton mein zakaat ada ho jaayegi. 

(c)Ya yeh ki mareez kisi ko zakaat 
wusool karne ka vakeel bana de, ab woh vakeel 
mareez ki taraf se zakaat wusool kar ke usi par 
kharch Kare. (Mustafaad az Zakaat ke masail ka 
encyclopedia 319) 

Mas'alah (58):- Zakaat ke mustahig ko 
zakaat Ke taur par aisi cheez deni chahiye jis ki 
usko zaroorat ho, agar ragam de di to bhi 
behtar hai kijo bhi zaroorat hogi poori kar lega. 
Mas'alah (59):- Kabhi aisa hota hai ki 
dukaandar ke paas aisi cheez hai jo bikti nahin 
hai, aisi cheezon se zakaat ada karna ikhlas ke 
kKhilaf hai. 

Mas'alah (60):- Agar mareez zakaat ka 





mustahig hai to us Ko zakaat ki ragam se dawa, 
Khaana, fruit waghairah khareed kar dena jaiz 
hai, usse zakaat ada ho jaayedi. 

Mas'alah (61):- Biraadari Ke baaz ahbaab 
apni biraadari Ke maaldar hazraat se zakaat 
wusool Karte hain ki apni biraadari ke gareeb, 
haajatmand aur mustahiqqeen afraad ki haajat 
rawayi Kare, bila shubah yeh behtareen 
nizaam hai. Isse har mustahiq Ko uska haq 
pahunchta hai, warna ek hi shakhs muta'addid 
afraad se lakhon wusool leta hai aur doosre 
zarooratmand reh jaate hain. 

Baaz martabah biraadari ke gurabaa 
dastyaab na hone ki wajah se zakaat padi reh 
jaati hai aur doosra saal aa jaata hai, yeh na 
munasib baat hai. Kyunki jab tak zakaat 
gareebon tak nahin pahunchegi, zakaat dene 
walon ki zakaat ada nahin hogi. Lihaza zakaat 
dene waale hazraat ki ijazat se biraadari ke 
gurabaa dastyaab na hone ki soorat mein 
doosre musalman gurabaa aur mohtaajon ko 
zakaat de deni chahiye. 

Mas'alah (62):- Mustahiqg e zakaat ko 





Zakaat ki raqam batla kar dena zaroori nahin 
hai, balki hadiya aur garz keh kar bhi di jaa sakti 
hai. Baaz mustahiggq e zakaat bahut 
ghairatmand hote hain, agar zakaat ki ragam 
maloom ho jaaye to woh na lenge aur garz 
batlaya jaaye to le lenge ki yeh raqam aapko 
bataur garz di jaa rahi hai, jab aap ke paas 
gunjaish ho to ada Kar dena. Saath saath 
Zakaat ki niyyat Kar le, to is tarah zakaat ada ho 
jaati hai. Baad mein unse keh do Ki mein ne 
muaaf kar diya taki unko itminaan aur sukoon 
ho jaye.(Shaami) (Mukammal wa mudallal 
masail e zakaat 111) 

Mas'alah (63):- Ek masraf jo bahut hi aham 
hai magar musalman usse utne hi gaafil hain 
aur woh hai gareeb, mohtaj, mazloom, 
bequsoor, musalman gaidi jo bagair kisi gunah 
ke saza bhugat rahe hote hain, jo apne aap 
mein ek badi na gaabil e bardaasht museebat 
hoti hai, aur apni begunaahi saabit karne ke 
liye vakeel karne ka kKharch nahi hota. Mazeed 
yeh ki ghar wale apne guzare ke liye alag se 
pareshaan hote hain, apni aulad ki be gunaahi 





Saabit karne mein ghar baar sab kuch bik 
chukka hota hai. 

Yeh ek bahut hi aham masraf hai, 
Qur'an e kareem mein isko G8_I 4 skaha hai, 
gardan chudaane mein zakaat ki raqam 
lagana. 

Lihaza tamam ahl e sarwat hazraat ko 
chahiye ki aise gareeb, mohtaj, be qusoor 
gaidiyon ki rihayi mein zakaat aur imdad ki 
ragam lagayen. 

Agar khud yeh kaam kar sakte hon to 
bahut behtar hai warna aisi tanzeemon ko 
ragam de sakte hain jin mein sar e fehrist 
Jamiat e Ulama e Hind hai, jin ki Koshishon se 
bahut se bequsoor rihayi paa chuke hain. Abhi 
haal hi mein 5 afraad aise the jin mein se baaz 
ko phaansi aur baaz ko umar qaid ki saza 
Gujarat high court ne sunai thi lekin Jamiat e 
Ulama e Hind ne supreme court mein 
kaamyaab pairwi ki aur paancho ba izzat bari 
hue. 

Jamiat e Ulama e Hind ka Account 
number:- Axis Bank 41380102. 





Mazeed maloomat haasil Karne ke liye rabtah 
karen:- Mufti Yusuf Sb. (imam Jama Masjid 
Khar Markaz). Mobile :- +91- 
9967055577,+91-9869709377. 
ZAKAAT DENE WAALE 
HAZRAAT SE EK GUZARISH! 

Ramazan ul Mubarak mein jo madaris 
ke sufara zakaat wusool karne ke liye aate 
hain, maaldar hazraat Ko chahiye ki unka 
ehteraam karen, neez jis wagt unko bulaya ho, 
haazir hone par unhen kal aane ko keh kar 
museebat mein na daalna chahiye. Bade afsos 
ke saath likha jaata hai ki apni dukaan Ke bahar 
sufara ki Llambi lambi gataar lagwayi jaati hai, 
yeh ahle ilm ki zabardast tauheen hai. Unhe 
adab wa ehteraam ke saath bitha kar madarse 
ke liye ragam dijaaye. 

Isi tarah maaldar hazrat ka ek mizaj 
banta jaa raha hai ki 27 ramazan ko zakaat ada 
karne mein zyaada sawaab samajh kar sufara 
ko bulate hain, ab ek safeer ek raat mein kahan 
kahan jaaye. Wazeh rahe ki 27 ramazan ko 
adayegi e zakaat ki koi fazeelat nahin hai. 





Doosri baat yeh ki Madaris ke sufara se 
ehteraam ke saath saaf lafzon mein pooch 
lena chahiye, balki tahgeeg karni chahiye ki 
commission par zakaat wusool kar rahe hain 
ya tankhwah par? Agar commission par 
wusool kar rahe hain to unko zakaat na dekar 
isLah ki koshish Karni chahiye. Tajarbe se 
maloom huwa ki 40% - 50% commission par 
zakaat ki wusoolyabi Karte hain. Is soorat mein 
madarse ki imdaad na ho kar zakaat ka aksar 
hissa sufara ki milkiyat mein chala jaata hai. 
Aur shar'an yeh muaamlah bhi galat hai. 


SADQA E FITR 
Mas'‘alah (64):- Sadga e Fitr har us 
musalman par wajib hai chahe mard ho ya 
aurat jis Ke paas 52.50 tola chandi (aaj ke 
wazan ke hisaab se 612g 35mg) ya 7.50 tola 
sona (aaj ke wazan ke hisaab se 87g 479mg) ke 
barabar zewar ho ya nagad rupye ho ya 
zaroorat se zyada saaman ho jis ki qeemat 
nisaab ki miqdar Ko pahunch jaaye. 





Mas'alah (65):- Teen jodo se zayid libaas aur 
woh bartan jo Kabhi bhi istemaal mein nahin 
aate jaise purane zamaane ke tambe wagairah 
ke bartan neez radio aur television jaisi 
khurafat insaani zaroorat mein dakhil nahin. 


Isliyve unki qeemat bhi hisaab mein lagayi 
jaayegi. (Ahsan ul Fatawa) 

Mas'alah (66):- Sadqa e Fitr wajib hone ke 
liye nisaab par saal guzarna Zaroorinahin hai. 
Mas'alah (67):- Sadqa e Fitr ka ada karna 
apni taraf se bhi wajib hai aur apni nabaligh 


awlaad ki taraf se bhi aur baligh awlaad ki taraf 
se bhi, basharte ki woh fageer ho yaani sahib e 
nisaab na ho. Nabaligh awlaad agar maaldar 
ho to unke maal se ada kare, agar maaldar 
nahin hai to apne maal se. Baligh awlaad agar 
maaldar ho to unki taraf se sadaa e fitr ada 
Karna wajib nahin, agar ada karde to jaiz hai, 
yaani phir un awlaad ko dene ki zaroorat nahin 
rahegi. Aur agar baligh awlaad maaldar ho 
magar majnoon ho to tab bhi unki taraf se 
sadqa e fitr ada karna wajib hai magar unhi ke 





maalse. (Ilm ul Figh) 

Mas'alah (68):- Apni biwi aur awlaad ki taraf 
se sadqa e fitr ada karne ke liye unki ijazat lena 
zaroori nahin hai, chunki adatan uski ijazat hoti 
hai, isliye istinsanan jaiz hai. (Fatawa 
Raheemiyyah) 

Mas'alah (69):- Sadqa e Fitr ka wujoob eid ul 
fitr ki subh e saadiq par hota hai. Lihaza jo 
shakhs subh e saadig se pehle mar jaaye ya 
faqeer ho jaaye uspar sadqae fitr wajib nahin. 
Mas'alah (70):- Jo bachcha subh e saadig se 
pehle paida hua ho ya jo shakhs subh e saadiq 
se pehle isLam laye ya maal paa jaaye, uspar 
sadqae fitr wajib hai. (ILm ul Figh) 

Mas'alah (71):- Sadqae Fitr ramazan shareef 
mein dena durust hai khwah kisi bhi ashre 
mein de de. (Fatawa Dar ul Uloom) 

Mas'alah (72):- Sadqa e Fitr mein 1.75 kg 
gehun, aata, sattu ya unki geemat, isi tarah 
5.50 kg chuhaare, makai, jau ya unki qeemat 
ada karna zaroorihai. 

Note:- Aaj kal aam taur par balki Khawaas ke 
zehnon mein sadqa e fitr ki adayegi mein 





1./5kg gehun ya uski geemat dena hi samaaya 
hua hai. Balki masjid ke aimmah aur trustee 
hazraat bhi masjid ke baahar black board par 
sadqa e fitr ki qaemat mein 1.75 kg gehun hi ki 
qeemat likhte hain jabki maaldaron ke liye 
behtar yeh hai ki giraan (mehengi) cheez ki 
qeemat den, 3.5 kg chuhaare ya munaqqa 
(badi kishmish) ki qaemat den. Aur yeh cheez 
fugara aur maaldar donon ke liye mufeed hai. 
Fugara ke liye to zaahir hai aur maaldaron Ke 
liye is taur par ki zyaada ragam Allah ke liye 


Kharch ki jaa rahi hai. 

Mas'alah (73):- Jis ne kisi wajah se Ramazan 
ke roze nahin rakhe us par bhi sadqa e fitr wajib 
hai. (Fatawa Raheemiyyah 3:11 4) 

Mas'alah (74):- Agar kisi ne eid ke din sadqa 
e fitr nahin diya ho to maaf nahin hua, ab Kisi 
din bhi de dena chahiye. (Behishti Zewar) 

